มุมน่ารัก ลุงตู่ ตรวจเยี่ยมให้กำลังใจเจ้าหน้าที่ พร้อมวัดอุณหภูมิเอง (คลิป)
นายกรัฐมนตรี ตรวจเยี่ยมการทำงานพร้อมให้กำลังใจเจ้าหน้าที่ในโรงแรมซึ่งเป็น State Quarantine จากนั้นไปด่านตรวจคัดกรอง สน.อุดมสุข พร้อมตรวจวัดอุณหภูมิเองวันที่ 12 เมษายน 2563 ภายหลังเสร็จสิ้นการติดตามงานและภารกิจที่ทำเนียบรัฐบาล พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ได้เดินทางไปตรวจเยี่ยมการทำงานของเจ้าหน้าที่ที่ State Quarantine โรงแรม อิลีแกนท์ แอร์พอร์ต (Elegant Airport Hotel) ซึ่งเป็นไปด้วยความเรียบร้อย และได้รับทราบว่าไม่มีปัญหาอะไรติดขัด ทุกคนให้ความร่วมมืออย่างดี จากนั้นไปตรวจเยี่ยมด่านตรวจคัดกรอง ของสถานีตำรวจอุดมสุข เพื่อให้กำลังใจเจ้าหน้าที่ที่ปฏิบัติงานอย่างเข้มข้น และย้ำให้ยึดตามมาตรการต่างๆ อย่างเข้มงวด โดยนายกรัฐมนตรีได้ทำหน้าที่ตรวจวัดอุณหภูมิผู้ผ่านด่านด้วยตัวเองด้วยทั้งนี้ แฟนเพจเฟซบุ๊ก ไทยคู่ฟ้า ได้โพสต์คลิปพร้อมระบุข้อความว่า นายกรัฐมนตรีตรวจเยี่ยมการปฏิบัติงานของเจ้าหน้าที่ และทักทายให้กำลังใจประชาชน ซึ่งในคลิป พล.อ.ประยุทธ์ โบกมือทักทายและยกมือรับไหว้ประชาชน โดยมีเจ้าหน้าที่พูดขึ้นว่า ให้ความร่วมมือกันอย่างดีครับ จากนั้นนายกรัฐมนตรีตอบกลับว่า เอ้อ น่ารักจะตายไป คนไทยนี่เนอะ
นายกรัฐมนตรี ตรวจเยี่ยมการทำงานพร้อมให้กำลังใจเจ้าหน้าที่ในโรงแรม ซึ่งเป็น State Quarantine จากนั้นไปด่านตรวจคัดกรอง สน.อุดมสุข พร้อมตรวจวัดอุณหภูมิเอง
โควิด-19,ไวรัสโคโรนา,COVID-19,เคอร์ฟิว,ประกาศเคอร์ฟิว,พรก.ฉุกเฉิน,ประยุทธ์ จันทร์โอชา